Yezri useggas ɣef berru-ines, terna cwiṭ tuɣel Lĝida teɣli-d di tesga almi tewweḑ laԑfu n rebbi, Akli mi yesla s lmut n yemma-s, yusa-d ɣer tmurt akken ad yeḥḑer i temḑelt –is, yesḥasef aṭas imi ur yelli ara ɣer yidis-is mi ssufeɣ rruḥ, mi tremmeq tiṭ-is yelli-s iwala liḥala i deg dteggra, imiren kan yeffra-tt d ṛṛay-is akken ad tt-yefk ad tԑiwed zwaĝ, yerna tikkelt-agi yebɣa-as imɣaren wid umi mmutent tlawin-nsen, yerna ad ternu ula d irbiben i uqarru-s, iɣil dɣa ma yexdem tadyant am tagi dayen yelhan as-ibudd.